http___www.unima.hr_unima_medunarodna-poruka__1.xml
1.1 2.1 3.1 3.2 3.3 4.1 5.1 5.2 6.1
WELCOME British UNIMA is part of UNIMA, an international puppetry organisation. The Union Internationale de la Marionnette (UNIMA) was founded in 1929, and is affiliated to UNESCO. UNIMA brings together people interested in the art of puppetry and in using this art to promote peace and mutual understanding between peoples, regardless of race, political or religious convictions and differences in culture. It organises conferences, festivals and publications and encourages professional training and research. British UNIMA offers opportunities to attend international festivals and workshops, organises an annual lecture and other events, publishes Puppet Notebook magazine and a Newsletter three times a year, and reports news, events and opportunities on our News page, Facebook page and Twitter feed. If you have news of puppet-related performances, workshops, festivals etc please email us and we will spread the word! news@unima.org.uk This site is currently being redeveloped and for the time being will have some limited functionality.
1.1 1.2 2.1 3.1 3.2 3.3 3.4 3.5 3.6 4.1 4.2 4.3 4.4 4.5 4.6 4.7 5.1 5.2 5.3 5.4 5.5 5.6 6.1 6.2 6.3 6.4 6.5
SVJETSKI DAN LUTKARSTVA, 21. OŽUJKA 2017. PORUKA Nancy Lohman Staub Godine 1929. nekoliko zaljubljenika u lutkarstvo iz samo sedam zemalja osnovalo je udrugu l’Union Internationale de la Marionnette (UNIMA) s ciljem promicanja i razvoja lutkarske umjetnosti. Ja sam se u UNIMA-u učlanila oko 1970. godine, očarana lutkama otkad pamtim. Danas, zahvaljujući internetu, možemo u trenutku povezati tisuće istomišljenika iz cijelog svijeta, bez obzira na nacionalne granice, političke i vjerske razlike. Na internetu su 24 sata dnevno dostupni snimljeni programi, predstave, konferencije, tečajevi i radionice, a neki se čak emitiraju uživo. Dovoljan je jedan pritisak na tipkovnicu da se na ekranu pojave akademski radovi, publikacije i fotografije. Rast popularnosti o kakvom nismo ni sanjali nudi nebrojene mogućnosti formiranja međunarodnih saveza koji će zajednički raditi na ostvarenju našeg cilja: uzajamnog razumijevanja putem lutkarstva. Lutkarstvo se razvilo gotovo u svakom kutku svijeta. Zahvaljujući stotinama sati dokumentacije na internetu, dostupne su brojne tradicionalne forme. UNESCO je njih dvanaest priznao kao nematerijalnu kulturnu baštinu. Na njegovoj mrežnoj stranici nalaze se informacije, prezentacije i videomaterijali o toj baštini. U bazi podataka Kulturnog centra Azije i Pacifika (Asia/Pacific Cultural Centre Database) možete naći barem još jedanaest tradicija koje uključuju lutkarstvo. Nadamo se da čitatelji neće moći a da ne urone u bogatstvo izvedbi i dubine njihovih društvenih korijena. Tradicionalno lutkarstvo možemo iskoristiti kako bismo otkrili zajedničku ljudskost koja leži ispod naših kulturnih razlika. Promjene su jedna od tradicija tradicionalne umjetnosti, pa važnu ulogu ima dokumentiranje. Nakon gotovo četrdeset godina predanog rada nas nekoliko stotina entuzijasta za lutkarstvo, UNIMA je na svojoj mrežnoj stranici objavila Svjetsku enciklopediju lutkarske umjetnosti (Encylopédie Mondiale des Arts de la Marionnette), objavljenu 2009. godine, na tri jezika: engleskom, španjolskom i francuskom, dovodeći nam povijest lutkarstva nadohvat ruke. Enciklopedija je važno pomagalo za brojne muzeje širom svijeta koji u fundusu imaju zbirke lutaka te za nekoliko muzeja koji su posvećeni isključivo toj umjetnosti. Njihove zbirke i katalozi mogu se naći na internetu. Neki eksperimentiraju s 3D slikama i replikacijom u obrazovne svrhe. Potpomognuto komunikacijom putem interneta, očuvanje povijesne baštine pridonosi budućem razvoju. Stotine suvremenih lutkara iz cijelog svijeta objavljuju dijelove svojih nastupa uživo na internetu kako bi privukli publiku i izvođače. UNIMA sponzorira izvedbe uživo, festivale, konferencije i publikacije te izvještava o njima na svojoj mrežnoj stranici. Kao što je i predvidjela mala skupina ljudi koja je osnovala UNIMA-u, njezini sadašnji članovi iz više od devedeset zemalja surađuju bez obzira na razlike. S eksponencijalnim rastom izloženosti raste i naša odgovornost prema publici i jednih prema drugima. Proslavimo Svjetski dan lutkarstva kao prijatelji sa zajedničkim oduševljenjem za tu umjetnost objavom svojih proslava na internetu, koji nas zaista povezuje!